Hipólito de Sa

Hipólito de Sá Bravo, nado en Pontevedra o 30 de xaneiro de 1907 e finado en Vigo o 16 de agosto de 2001, foi un escritor e historiador galego.  É coñecido tamén polas súas actividades de profesor, investigador e músico.

 Traxectoria 
Estudou a carreira sacerdotal dentro da Orde franciscana no convento de San Francisco de Herbón, e a de Filosofía e Letras na Universidade de Salamanca. Abandonou a orde por motivos de saúde. Dedicouse á docencia durante máis de trinta anos como profesor de letras en Caldas de Reis, Madrid e Vigo, ata a súa xubilación.

Dirixiu as agrupacións musicais Escolanía do mosteiro de Santa Cruz del Valle de los Caídos, Coral Polifónica e o Coro Encantiños do Umia, de Caldas de Reis, e Masa Coral Polifónica de E. D. de Pontevedra. Foi cronista oficial da vila de Caldas de Reis, da que foi nomeado alcalde, e membro correspondente da Real Academia da Historia e a Real Academia Galega.

Dedicou os seus esforzos á divulgación dos valores históricos e artísticos de Galicia por medio de conferencias, charlas, coloquios, excursións dirixidas, reportaxes xornalísticas e libros. Fundador e director do Grupo Cultural Amigos do Románico en Vigo, organizou exposicións fotográficas cos títulos de Monasterios de Galicia e Rutas do Románico ou O Románico do Baixo Miño, e os ciclos  de conferencias desenvolvidos durante as exposicións.

Tomou parte como conferenciante nos cursos de verán para estranxeiros, programados pola Universidade de Santiago de Compostela entre 1974 e 1976. Invitado polas Delegacións de Información e Turismo de Lugo e A Coruña, participou na  campaña cultural Coñeza Vd. Galicia entre os anos 1974 e 1976, pronunciando, en ambas provincias, numerosas conferencias sobre Historia e Arte en terras de Galicia. Tamén colaborou coa Obra Cultural da Caixa de Aforros de Vigo e os programas da Rede provincial de Teleclubs, percorreu as distintas comarcas da provincia de Pontevedra dando conferencias sobre a música, a historia, o folclore e a arte de Galicia, en centros culturais, institutos, colexios, teleclubs, bibliotecas e sociedades recreativas. Colaborou na Gran Enciclopedia Gallega e publicou reportaxes e colaboracións na prensa.

 Obras 
Monasterios, 4 tomos, en "Cuadernos de Arte Gallego".
El monacato en Galicia, 2 tomos , A Coruña, 1972.
La cultura del románico en Galicia, Club de Dirigentes de Empresa, A Coruña, 1972.
Monasterios cistercienses: Sobrado de los Monjes y Monfero, A Coruña, 1973.
Influencias del Camino de Santiago en la cultura y el arte de Galicia, A Coruña, 1977.
Estampas pontevedresas, Pontevedra, 1977.
Celanova. El Monasterio de San Salvador, Bibliófilos Gallegos. Colección Obradoiro, 1978.
Rutas del Románico en la provincia de Pontevedra, Pontevedra, 1978. 
Boticas monacales y medicina naturista en Galicia, Ed. Everest, 1983.
El Monasterio de Celanova. Guía turística. Ed. Everest, 1982.
El Monasterio de Poyo. Guía turística. Ed. Everest, 1985.
El Monasterio de San Martín Pinario. Guía turística. Ed. Everest, 1988.
Caldas de Reis. Páginas históricas de la villa y de linajes de la misma y su contorno, Pontevedra, 1986.
Creencias del costumbrismo religioso en Galicia, Pontevedra, 1991

 Recoñecementos 
dereita|miniatura|Lápida do seu sepulcro en Bemil (Caldas de Reis).
O seu labor de investigación e divulgación cultural foi premiado con diversas distincións.
Vigués distinguido, concedido polo concello de Vigo (1988).
Medalla Castelao, concedida pola Xunta de Galicia (1994).
Premio anual de Periodismo 1969, da Deputación de Pontevedra.
Premio Daniel de la Sota nos anos 1972, 1973 e 1976, Deputación de Pontevedra.
Premio Ciudad de Pontevedra 1976, concedido polo concello de Pontevedra.
Insignias de ouro da Deputación Provincial e concello de Caldas de Reis, CIT de Ourense.

 Véxase tamén 
 Bibliografía 






 Ligazóns externas 
 Ficha en galegos.info

Categoría:Alcaldes de Caldas de Reis
Categoría:Alcaldes de Galicia durante o franquismo e a transición
Categoría:Escritores de Galicia
Categoría:Medallas Castelao
Categoría:Nados en Pontevedra
Categoría:Nados en 1907
Categoría:Finados en 2001
Categoría:Enciclopedistas de Galicia
Categoría:Cronistas de Caldas de Reis